Rettens kendelse (Femte Afdeling) af 27. marts 2017 – Frank mod Kommissionen

(Sag T-603/15)

»Annullationssøgsmål – rammeprogrammet for forskning og innovation Horisont 2020 – indkaldelser af ansøgninger og relaterede aktiviteter i forbindelse med Det Europæiske Forskningsråds arbejdsprogram for 2015– ERCEA’s afgørelse om ikke at antage sagsøgerens forslag – Kommissionens stiltiende afgørelse om afslag på den administrative klage over ERCEA’s afgørelse – fejlagtig angivelse af sagsøgte – afvisning«

1. Retslig procedure–stævning–formkrav–fastlæggelse af søgsmålets genstand–præcis og utvetydig angivelse af påstandene–ændring under sagens behandling–betingelse [Statutten for Domstolen, art. 21, stk. 1, og art. 53, stk. 1; Rettens procesreglement, art. 76, stk. 1, litra d) og e), og art. 84, stk. 1] (jf. præmis 37-41)

2. Retslig procedure–ufravigelige procesforudsætninger–efterprøvelse af egen drift (Rettens procesreglement, art. 129) (jf. præmis 48)

3. EU’s agenturer–Forvaltningsorganet for Det Europæiske Forskningsråd (ERCEA)–søgsmålsprocedure–søgsmål ved Unionens retsinstanser–pligt til forinden at indgive en administrativ klage til Kommissionen–rækkevidde–brug af online-formularen i det elektroniske system til indgivelse af anmodninger om fornyet gennemgang af bedømmelsen af forslag til ERCEA–ingen administrativ klage–afvisning (Europa-Parlamentets og Rådets forordning nr. 1290/2013, art. 16; Rådets forordning nr. 58/2003, art. 22) (jf. præmis 57-59)

4. Annullationssøgsmål–betingelser for antagelse til realitetsbehandling–søgsmål rettet mod ophavsmanden til den anfægtede retsakt–undtagelser–retsakter vedtaget i henhold til delegerede beføjelser fra den delegerende institution–afgørelse fra Forvaltningsorganet for Det Europæiske Forskningsråd (ERCEA) om afvisning af et forslag fremlagt som svar på en indkaldelse af forslag–ERCEA kompetent til at vedtage den nævnte afgørelse–sag anlagt mod Kommissionen–afvisning [Art. 263 TEUF; Europa-Parlamentets og Rådets forordning nr. 1291/2013, art. 18; Rådets forordning nr. 58/2003, art. 22; Rådets afgørelse nr. 2013/743, art. 5, stk. 7, litra a)] (jf. præmis 67-72)

5. Retslig procedure–stævning–formkrav–rette sagsøgte–fejlagtig udpegning af en anden person end ophavsmanden til den anfægtede retsakt som sagsøgte–afvisning–grænser–oplysninger, som gør det muligt uden tvivl at identificere sagsøgte [Art. 263, stk. 1, TEUF; statutten for Domstolen, art. 21; Rettens procesreglement, art. 76, stk. 1, litra c)] (jf. præmis 73)

6. Retslig procedure–søgsmålsfrister–præklusion–undskyldelig vildfarelse–begreb (jf. præmis 79)

Angående

Søgsmål i henhold til artikel 263 TEUF med påstand om annullation af afgørelsen truffet af Forvaltningsorganet for Det Europæiske Forskningsråd (ERCEA) den 5. juni 2015 i forbindelse med programmet »ERC starting grant«, hvorefter sagsøgerens forslag nr. 680151 ikke var genstand for en positiv vurdering i forbindelse med den første etape og ikke blev antaget til efterprøvelsen i anden etape, og af Kommissionens stiltiende afgørelse om afslag på den administrative klage indgivet af sagsøgeren i henhold til artikel 22, stk. 1, i Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (EFT 2003, L 11, s. 1).

Konklusion

1) Sagen afvises.